Sigfrido Koch

**Sigfrido Koch Arruti** (Donostia, Gipuzkoa, 1936ko otsailaren 28a - 1992ko apirilaren 27a) argazkilaria eta atleta korrikalaria izan zen.
## Biografia 
[thumb|"Koch, Koch eta Koch" ([Euskaldunon Egunkaria|Egunkaria, 1999)

Aitak Donostiako hiribidean zuen argazki dendan ekin zion argazkigintzarekiko harremanari gazte-gaztetatik, ikasketak alde batera utzi gabe batera ekin zion.

Familia-negozioan hasi zen lanean laguntzaile gisa, eta, lanarekin batera, margolaritza- eta marrazketa-ikasketak egin zituen lau urtez Donostiako Arte eta Lanbide Eskolan, Vicente Cobreros Urangaren zuzendaritzapean. Buztinean modelatzen ere ikasi zuen hiru urtez Lopateguiren zuzendaritzapean.

### Atleta korrikalaria 
ezkerrera|thumb|Lasterketa-irabazlea (1959)
thumb|Sigfrido Koch Arruti atleta (1959)
Hamasei urte zituela atletismoan hasi zen, Gipuzkoako txapeldun eta errekordun izan zen 80 m-ko hesi-lasterketan. Zenbait urtetan zehar, EAEko txapelduna izan zen 400 metro hesidunetako lasterketetan. Espainiako txapeldun izatera ere heldu zen Riazorren (Coruña). Orduan aukera izan zuen bere garaipen-ibilbidea borobiltzeko, eta olinpiadetan parte hartzeko, baina beste bide batzuk jorratu nahi izan zituen. Garaipenez beteriko kirol jarduera alde batera utzi zuen «irabazi besterik ez zuelako egiten» gerora umore handiz esaten zuen bezala.Aranzadi taldean sartu zen, eta eskalada eta espeleologia ezagutzen hasi. Bestalde paraleloan, 19 urtekin aita eta aitonaren bideari ekingo ziola deliberatu eta argazkigintzari lotu zitzaion erabat.

### Argazkilaria 
Bartzelonara abiatu zen ikastera, aitak Ballet argazkilari ospetsuarekin ikastera bidali zuen, garai hartan argiztatzeari buruz gehien zekien argazkilarietako batekin. Ondoko urteak Alemanian (Leverdusseko Agfan bi urtez, baita Schmitt und Schitt laborategietan ere), Herbehereetan, Belgikan eta Madrilen (Rasgo Greyko argazkilaria) eman zituen, argazkigintzan. Gero Euskal Herrira itzuli zen 70eko hamarkadan. Bilbotik aritu eta gero Donostian kokatu zen gero, argazkigintzaren eta publizitate-zinemaren munduan lanean. *Museo de San Telmo* (1976), *Euskalerria Neure Ametsa* (1977), *Itxaskaria* (1979), *Misterios de Vizcaya* (1981), *Gure Sagardoa* (1985), ‘Txakolina’ (1985), 'Itxaskaria' (1990) edota 1990. urtean minbizia agertu baino pixkat lehenago plazaraturiko ‘100 años de Rioja Alta’ liburuak.

Fitxategi:Erronkariko emakumea Sigfrido-Koch-Arruti.jpg|Erronkariko emakumea
Fitxategi:Obra-fotografica-abstracta-Sigfrido-Koch-Arruti.jpg|Argazki-lan abstraktua

## Omenaldiak 
* 1993: SanTelmo Museoak erakusketa handi bat antolatu zuen 88 argazkiekin.
* 2010: Donostiako Kutxa aretoan bere omenezko erakusketa Koch leinuko hainbat argazkilariren argazkiekin osatu zuten: Willy Koch, Sigfrido Koch Bengoetxea, Alberto Schommer, Alberto Schommer García, Sigfrido Koch Arruti, Edurne Koch Elizegi, Nagore Koch Elizegi, Willy Koch Louvelli eta Marco Bialon Koch.

## Erreferentziak 
thumb|Sigfrido Koch

## Kanpo estekak 
* Sigfrido Koch Arruti. Auñamendi Eusko Entziklopedia. Aranzasti García, María José eta Arozamena Ayala, Ainhoa.
* Sigfrido Koch. Gure Gipuzkoa 600 argazki baino gehiago CC-BY-ND lizentziarekin
* Argazkigintzari emandako bizitza bat Beñat Parraren artikulua, *Irutxuloko Hitza*, 2019/09/6.
* [Sigfrido Koch gaur egungo argazkilarien ikuspuntutik. *Irutxuloko Hitza(https://eu.wikipedia.org/wiki/Irutxuloko_Hitza)*, 2019/09/6.]
* Sigfrido Koch Arrutiren omenez: harrapatutako uneak = Instantes atrapados: homenaje a Sigfrido Koch Arruti. Kutxa, 2010
* Edurne Koch | Esker onez,  Yasmine Khris Maansri, Hamaika Telebista, 2024